**PAGĖGIŲ SAV. VILKYŠKIŲ JOHANESO BOBROVSKIO GIMNAZIJA**

(švietimo įstaigos pavadinimas)

**Rima Auštrienė**

(švietimo įstaigos vadovo vardas ir pavardė)

**METŲ VEIKLOS ATASKAITA**

2021-02-04 Nr. 1

(data)

Vilkyškiai

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| 2016–2020 metų strateginiame ir 2020 metų veiklos planuose nustatyti tikslai ir uždaviniai buvo orientuoti į aukštos švietimo paslaugų kokybės užtikrinimą ir mokyklos materialinės bazės gerinimą. Siekiant visa apimančio, lygiomis galimybėmis grįsto, kokybiško ugdymo unikaliems vaiko gebėjimams plėtoti įgyvendinti šie uždaviniai: mokinių individuali pažanga buvo tikrinama tris kartus per mokslo metus mokiniams pildant savo asmeninį pasiekimų lapą ir lyginant kiekvieno mokomojo dalyko rezultatus; nuolat stebėta, analizuota ir pripažinta kiekvieno mokinio pažanga pamokoje; organizuoti individualūs mokytojų pokalbiai su mokinių tėvais klasėse; dalykų mokytojų ir klasės auklėtojų bendri pasitarimai; ugdymosi procesas pritaikytas kiekvienam mokiniui sudarė galimybę pasiekti geresnių rezultatų. Bendras mokinių pažangumas kilo 0,2 balo (nuo 7,3 iki 7,5). 32% mokinių išlaikė testus aukštesniu lygiu. 2,4,6 ir 8 klasių mokinių standartizuotų testų rezultatai 80% siekia Respublikos rezultatų vidurkį. 13% 1 – 12 klasių mokinių geba labai gerai mokytis įvairiomis sąlygomis (savarankiškai, nuotoliniu). Ugdymo turinys pritaikomas pagal mokinių gebėjimus ir poreikius. 65% pamokose mokiniai geba pasirinkti tinkamus mokymosi būdus. Visi mokytojai naudoja elektronines kaupiamojo vertinimo sistemas. 90% mokinių patenkinti kaupiamuoju vertinimu. 70% mokinių pagerino savo mokymosi pažangą. Pamokose taikomi įvairūs išmokimo stebėjimo būdai, vertinimas, pagrįstas konkrečiais vertinimo kriterijais. Mokykloje sukurta ir direktoriaus įsakymu patvirtinta aiški mokymosi pagalbos teikimo mokiniams sistema. Visi dalykų mokytojai, klasės auklėtojai, mokyklos Vaiko gerovės komisija, pagalbos mokiniui specialistai, mokyklos vadovai laikosi šiame dokumente nurodytų susitarimų. Teikiama mokymosi pagalba mokiniams konsultacijų metu, mokytojams sumokama už nustatytą konsultacijų laikotarpį. Teikiamos specialiojo pedagogo rekomendacijos mokytojams, mokiniams ir mokinių tėvams. Mokymosi sunkumų turintiems mokiniams teikiama mokytojo padėjėjo pagalba. Taikyti mokymąsi motyvuojantys metodai. Per mokslo metus mokytojai vidutiniškai veda 0,5% tarpdalykinių integruotų pamokų, atvirų pamokų 0,1%. Per mokslo metus mokytojai vidutiniškai 2% mokomojo dalyko pamokų veda netradicinėse aplinkose. Įvairių užsiėmimų metu buvo skatinami tolerantiški, geranoriški, pagrįsti pagarba, pasitikėjimu mokinių, mokytojų tarpusavio santykiai. Mokiniai ugdėsi bendrąsias kompetencijas renginių, konkursų, disputų metu ne tik dalyvaudami, bet ir stebėdami kitus, buvo formuojamos žmogiškosios vertybės. Net 78% mokinių nori ir moka bendrauti, bendradarbiauti, dalyvauti bendrose veiklose, prisiimti atsakomybę už veiklą mokykloje. 17% dalyvauja savanorystės veiklose. 50 % mokinių dalyvauja neformaliajame švietime. Mokinių projektiniai darbai gerina mokyklos interjerą ir eksterjerą. Strateginio plano įgyvendinimo laikotarpiu buvo įvykdyta 12 metinių projektinių darbų, skirtų gimnazijos aplinkoms atnaujinti. Vykdytos patyčių prevencijos programos: ,,Zipio draugai“, ,,Antras žingsnis“, ,,Obuolio draugai“, ,OLWEUS“. Mokyklos tinklalapyje veikia “Patyčių dėžutė”. Gimnazijai teikė finansinę paramą kuriant mokyklos interjerą ir eksterjerą Vilkyškių pieninė, firmos ,,Krimeltė“, ,,Fortakas“. Turtinama mokyklos materialinė bazė šiuolaikinėmis ugdymo priemonėmis: kiekvienas mokytojas aprūpintas nauju kompiuteriu; mokytojų kambariuose ir skaitykloje atnaujinti spausdintuvai-kopijuokliai, grotuvai, vaizdo kameros, planšetės. Gamtos mokslų bei technologijų kabinetai aprūpinti naujomis priemonėmis laboratoriniams ir praktikos darbams atlikti. Renovuota sporto salė, mokyklos katilinė, įrengta mokyklos valgykla, ant mokyklos stogo įrengta Saulės jėgainė. Pedagogai nuolat tobulino savo kompetencijas įvairiuose renginiuose: vebinaruose, konferencijoje, seminaruose, tiksliniuose mokymuose. Mokytojai, skleisdami savo gerąją patirtį, skatino ir kitus tobulinti turimas ar įgyti naujų kompetencijų, reikalingų savo asmeninei ūgčiai. Mokytojai savo darbą dažniausiai tobulino aptardami gerąją patirtį pedagogų tarybos posėdžiuose, savivaldybės metodiniuose būreliuose, organizuodami seminarus mokykloje. Skaityti pranešimai savivaldybės, respublikinėse ir tarptautinėse konferencijose. Gerąja patirtimi gimnazijos mokytojai dalijosi ir su kitų mokyklų pedagogais. Vedamos atviros pamokos gimnazijos, savivaldybės, Tauragės regiono pedagoginei bendruomenei. 56,7% pedagogų skaitė pranešimus savivaldybės, regiono, respublikinėse konferencijose. 20% pedagogų vedė seminarus savo mokykloje. 36,7% pedagogų vedė atviras pamokas mokyklos bei savivaldybės pedagogams. 95% pedagogų vykdė integruotus mokomuosius projektus bei rengė metodines priemones. Metodinė medžiaga patalpinta ,,Debesų klasėje“. 70 % mokytojų naudojasi metodiniu duomenų banku;40% mokytojų nuolat turtina metodinį duomenų banką. Gimnazijos komanda sėkmingai tęsė dalyvavimą nacionalinėje iniciatyvoje „Lyderių laikas 3“. Komandos nariai ne tik patys mokėsi, bet ir dalijosi gerąja patirtimi. Suorganizuotos dvi respublikinės metodinės konferencijos.  Per pastaruosius trejus metus 5 mokytojams suteikta aukštesnė metodininko kvalifikacinė kategorija, 1 specialusis pedagogas apsigynė vyresniojo specialiojo pedagogo kvalifikacinę kategoriją, 1 mokytojas - chemijos vyresniojo mokytojo kvalifikacinę kategoriją. 2020 metų veiklos plano tikslas : įtraukti kiekvieną mokyklos bendruomenės narį į kokybiškai naujais santykiais grįstos, kompetencijų ugdymą(si) užtikrinančios mokyklos, kaip nuolat besimokančios bendruomenės, tobulinimą. 2020 metais atliktas platusis gimnazijos veiklos įsivertinimas. Aukščiausia verte įvertinti rodikliai: 2.1.1. - Ugdymo(-si) tikslai, 2.1.2. - Ugdymo planai ir tvarkaraščiai, 2.2.2. - Ugdymo(-si) organizavimas, 4.2.1. - Veikimas kartu, 4.3.2. - Nuolatinis profesinis tobulėjimas. Šios sritys įvertintos 3,4 balo iš 4. Žemiausia verte įvertinti rodikliai: 1.1.1. - Asmenybės tapsmas, 2.3.2. - Ugdymas mokyklos gyvenimu, 2.4.2. - Mokinių įsivertinimas, 2.3.3. - Mokymasis virtualioje aplinkoje, 4.1.1. - Perspektyva ir bendruomenės susitarimai. Šios sritys įvertintos 3,2 balo iš 4. Apklausos duomenys naudojami gerinant gimnazijos veiklą.  Gimnazijoje kryptingai siekiama asmenybės ūgties, kad visi bendruomenės nariai įgytų bendrųjų ir dalykinių kompetencijų. Mokytojai tarybos posėdžiuose analizavo mokinių adaptacijos lygmenį, numatė priemones teigiamam mokymosi pokyčiui, išsamiai išnagrinėjo individualią mokinių pažangą. Ugdymasis (mokymasis) atviras ir patirtinis: pagrįstas abejone, tyrinėjimu, eksperimentavimu ir kūryba, teise klysti, rasti klaidas, jas taisyti. Asmenybės ūgčiai itin teigiamos įtakos turėjo gabių vaikų ugdymo programos vykdymas: organizuoti konkursai, debatai, olimpiados, varžybos, kurios įgalino mokinius pasitikėti savo gebėjimais. Mokinius motyvavo mokytis ir organizuota akcija ,,100 dešimtukų“. Teigiamą pokytį pasiekėme teikdami nuoseklią ir tikslingą specialiąją pagalbą ,,ypatingiems“ vaikams. Gimnazijoje dominavo Geros mokyklos veiklos požymiai: ugdymo procese naudojamos virtualios ir kitos erdvės mokyklos aplinkose; atsižvelgiama į mokymosi poreikius, galimybes, mokymosi stilius. Mokykla vykdo tęstinį projektą ,,Edukacinių erdvių kūrimas“, 2020 metais mokyklai antrą kartą suteiktas nugalėtojos vardas.  Mokytojai, siekdami visokeriopo profesinio tobulinimosi, 2020 metais vidutiniškai mokėsi 11 dienų (66 valandas). Taupant kvalifikacijos lėšas, dauguma mokytojų naudojosi nuotoliniais nemokamais kursais. Mokykloje organizuoti 3 srautiniai seminarai visai gimnazijos bendruomenei. Organizuota respublikinė metodinė konferencija ,,Mokymo(si) sėkmė pamokoje“. 12 mokytojų dalijosi patirtimi savivaldybės, respublikinėse ir tarptautinėse konferencijose. 2020 metais mokytojai parengė metodinius paketus apie pasirinktas tobulintinas ugdymo sritis. Pranešimai, pamokų pavyzdiniai planai patalpinti gimnazijos metodinėje internetinėje svetainėje „Debesų klasė“. Ugdymo proceso veikla viešinama „La‘gamino galerijoje“. Ši ugdymosi forma plėtojo gerąją patirtį, skatino ugdytis bendrąsias kompetencijas. Plečiamos mokyklos muziejaus ugdymo(si) galimybės: muziejaus erdvės naudotos aktyviam netradiciniam mokymui(si). Vestos edukacinės etnokultūros pamokos/užsiėmimai visiems Pagėgių savivaldybės mokyklų mokiniams. Įgyvendindama gimnazijos siekius bendruomenė prioritetu pasirinko refleksyvųjį įsivertinimą: organizuoti disputai su mokyklos savivaldomis ,,Mokytojas – universalus mokymosi dizaineris“, ,,Mokinių vertinimas kaupiamuoju vertinimu – tikslinga ar ne...“, ,,Individualios asmenybės mokymosi ir elgesio pažanga, galimybės, būdai“. Visa gimnazijos bendruomenė sueigoje pakartotinai išskyrė Geros mokyklos požymius, nustatė stiprybes, silpnybes, numatė tolimesnes kryptis teigiamam pokyčiui. Vaiko gerovės komisija, metodinė taryba, veiklos įsivertinimo grupė sistemingai stebėjo, analizavo ir vertino situaciją mokykloje, teikė bendruomenei rekomendacijas iškilusioms problemoms išspręsti. Gimnazijoje vyravo pasidalyta lyderystė, pagrįsta pasitikėjimu, įsipareigojimu ir įgalinimu, skatinanti imtis iniciatyvos ir prisiimti atsakomybę valdymo kultūra. Gimnazijos įvaizdžio grupė atsakingai socialiniuose tinkluose teikė visuomenei informaciją apie gimnazijoje vykdomas veiklas; tai padėjo formuoti teigiamą požiūrį į mokyklą, stiprino bendruomenės komunikacinius ryšius.  Gimnazijos metodinė taryba skatino nuolatinį mokytojų profesinės kompetencijos tobulinimą; darė įtaką įvairialypiam švietimo procesui veiksmingai plėtotis mokykloje. Mokyklos savivaldos aktyviai sprendė aktualias problemas, telkė gimnazijos bendruomenę. Gimnazijos tarybos posėdžiuose pristatyta ,,Finansinė vadovo ataskaita už 2019 metus“ , nagrinėta tema ,,Mano vertybinės nuostatos...“, analizuotos ir skirstytos gimnazijos lėšos (,,Tikslingas ir skaidrus turimų lėšų panaudojimas“). Gimnazijos bendruomenė aktyviai mokėsi priimant naujoves: dalyvavo mokymų kursuose ,,Naujas mokytojų etatinio darbo apmokėjimo modelis“, ,,Darbo teisės naujovės darbdaviams, profesinių sąjungų atstovams, NVO ir visuomenei“, ,,Įvairūs mokyklų ir savivaldybių bendradarbiavimo modeliai mokinių mokymosi pažangos užtikrinimo srityje“, ,,Švietimo bendruomenės bendradarbiavimas: specialistų pagalba mokiniui, bendradarbiavimo kultūra ir pamokos organizavimo kaita“.  Teigiamam pokyčiui įtakos turėjo sisteminga ir kryptinga mokyklos bibliotekos-skaityklos, kaip šviečiamojo ir informavimo centro, veikla bei tėvų švietimas. Parengti 23 pranešimai tėvams: apie vaiko vystymosi raidą, emocinę aplinką, vaiko pasiekimų vertinimą, įsivertinimo ypatumus ir k.t.  Mikroklimatui gerinti, gyvenimo įgūdžiams formuoti vykdytos paveikios veiklos : akcija ,,Šaunu – pirmą pusmetį baigiau be praleistų pamokų“, ugdymosi dienos ,,Aš – būsimas mokytojas“, ,,Kūrybinės dirbtuvės“, emocinio socialinio ugdymo projektas ,,ESU“; socialinio pedagogo, gimnazijos direktorės valandos su mokiniais. Užtikrinant gerą mokinių emocinę būseną ir saugumą buvo organizuotos nemokamos vasaros stovyklos, kuriose dalyvavo 85 gimnazijos mokiniai. Lėšos (5800 Eurų) gautos pateikus paraiškas projektams vykdyti dėl mokinių užimtumo vasaros metu. Gimnazijos šaulių būreliui buvo sudarytos sąlygos dalyvauti 6 sukarintose stovyklose. Aktyvi gimnazijos šaulių veikla įgalino savanorystę. 2020 metais gimnazija tapo Europos parlamento ambasadore. Glaudžiai bendradarbiaujant su mokyklos steigėju ir socialiniais partneriais buvo pagerinta materialinė bazė: atnaujintas valgyklos inventorius, sutvarkytos mokyklos vidinės ir išorinės aplinkos, kuriamos naujos edukacinės ugdymosi aplinkos. Per 2019 metus mokykla įsigijo įvairių edukacinių ugdymo priemonių ikimokyklinukams ir priešmokyklinukams ugdyti, priemonių technologijų ir fizinio lavinimo pamokoms, 7 nešiojamus kompiuterius, 4 kopijavimo aparatus, 1 vaizduoklį, 4 planšetinius kompiuterius, 5 vaizdo kameras su ausinėmis, 4 vaizdo stebėjimo kameras, 3 nešiojamas Wife internetines stoteles.  Gimnazijos veiklos įsivertinimo grupė 2019/2020 m.m. tyrė emocinę mokinių būseną. Bendruomenei pateiktos rekomendacijos: tikslingai skirti namų darbus; dienyne fiksuoti ne tik pastabas, bet ir pagyrimus; mokinių tėvams vykdyti švietimą apie vaiko dienos režimo susikūrimą, reguliarios mitybos svarbą. Mokinių mokyklos lankomumo tyrimo rezultatai: vienam mokiniui vidutiniškai teko 41,9 praleistų pamokų, dėl ligos – 26 pamokos, dėl kitų priežasčių – 15,88 pamokų , nepateisintų pamokų vienam mokiniui teko 0,02 pamokos. Pirminio, antrinio nuotolinio mokymo(si) tyrimo išvados: mokiniai teigė, kad mokykloje tiesiogiai mokytis buvo lengviau, sunku mokytis savarankiškai, mokytis trukdė namų aplinka; tačiau mokantis nuotoliniu būdu mokė dirbti savarankiškai, patobulino IT įgūdžius, mokėsi planuoti laiką. Gimnazijos veiklos už 2019/2020 m.m. buvo vertinamos naudojant kokybinį metodą; numatytos priemonės, užtikrinančios ugdymo kokybę, saugią mokyklos aplinką. Mokinių pasiekimų analizė: 2019/2020 m.m. mokykloje mokėsi ir ugdėsi 242 mokiniai/ugdytiniai. Pradinio, pagrindinio, vidurinio ugdymo programas baigė 201 mokinys. Pažangą padarė 99,59 % mokyklos mokinių. Lyginant su praėjusiais mokslo metais mokinių pažangumas kilo (0,2 balu), bendras pažangumo vidurkis – 7,5 balo.  Pagrindinio ugdymo pažymėjimus gavo 100% mokinių. Brandos atestatus gavo 100% abiturientų. Baigusiųjų abiturientų tolimesnė veikla: 14 % įstojo į universitetus, 22% įstojo į kolegijas, 43 % - į profesines mokyklas, dirba Lietuvoje – 20%. Lyginant 2018/2019 m.m. brandos egzaminų rezultatus su 2019/2020 m.m. rezultatais lietuvių kalbos ir literatūros valstybinio egzamino įvertinimas smuko 7,3 balo, išlaikymo vidurkis – 32 balai; anglų kalbos kilo – 7,84 balo, išlaikymo vidurkis – 71 balas; istorijos smuko 2,5 balo, išlaikymo vidurkis – 54 balai; biologijos kilo 11,7 balo, išlaikymo vidurkis – 72,4 balo; matematikos smuko 7,9 balo, išlaikymo vidurkis – 12,3 balo; IT kilo 19 balų, išlaikymo vidurkis – 47 balai, fizikos kilo 1 balu, išlaikymo vidurkis – 27,5 balų; mokyklinio technologijų egzamino rezultatai kilo 0,2 balo – išlaikymo vidurkis - 10. Gimnazijos mokinių olimpiadų Pagėgių savivaldybės lygmeniu pasiekimai: meninio skaitymo konkursas – I vieta; istorija – II, III vietos; biologija – trys I ir trys II vietos; anglų kalba – V vieta; technologijos – II, III vietos; dailė – I, III vietos; lietuvių kalba ir literatūra – dvi I (ar tikrai?), dvi II, dvi III vietos, informacinės technologijos – III vieta, matematika – II vieta. Respublikiniuose konkursuose dalyvavo 96 gabūs mokiniai. Olympis 2020 pasiekimai – biologija ( I – 6 mokiniai, II – 20 mokinių, III – 17 mokinių); anglų kalba (I – 9 mokiniai, II – 13 mokiniai, III – 24 mokiniai); lietuvių kalba (I – 19 mokinių, II – 21 mokinys, III – 16 mokinių); matematika (I – 6 mokiniai, II – 2 mokiniai, III – 4 mokiniai); istorija (I – 1 mokinys, II – 5 mokiniai, III – 12 mokinių). Tarptautiniame Kings konkurse dalyvavo 14 mokinių, pasiekimai: biologija – I vieta 5 klasėje, po vieną mokinį iš anglų kalbos, lietuvių kalbos ir matematikos pateko į pirmąjį dešimtuką iš 726 dalyvių. 14 mokinių dalyvavo tarptautiniame matematikos konkurse ,,PANGEA“, 5 klasės mokinė užėmė III vietą. 8 mokiniai dalyvavo respublikiniame konkurse ,,Lietuvos istorijos žinovas“. 28 mokiniai dalyvavo Konstitucijos egzamine. 16 mokinių dalyvavo Europos egzamine. 26 mokiniai dalyvavo Kengūros konkurse, 5 klasės mokinė užėmė I vietą savivaldybėje ir pateko tarp 500 geriausiųjų Lietuvoje, savivaldybėje 3 mokiniai užėmė II vietas, 4 – III vietas. Geri mokinių sportiniai pasiekimai Pagėgių savivaldybėje, pagal sportinius pasiekimus mokykla yra antra savivaldybėje. Regioniniame meninio skaitymo konkurse laimėta II vieta. 32 šauliai 2019/2020 m.m. dalyvavo 6 karinėse stovyklose; sportinėse varžybose laimėtos I, II vietos.  |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1.Atsižvelgiant į turimus mokinių pasiekimų duomenis, pagerinti mokinių mokymo(si) rezultatu. | 1-4 klasėse 1% padidinti aukštesniu lygiu besimokančių mokinių skaičių;5-8 klasėse 1% padidinti bendrą mokinių mokymosi pažangą;I-IV g. klasėse padidinti 1% bendrą mokinių mokymosi pažangą | Palyginami 2019 ir 2020 metų rezultatai; individualios mokinio pažangos lyginamoji analizė 2019/2020 m.m. ir 2020/2021 m.m. I pusmečio; pagalba pamokoje (individualizavimas, diferencijavimas, suasmeninimas). | 2019/2020 m.m. 57,50% pradinukų mokėsi gerai ir labai gerai. Aukštesniu lygiu baigė 10% mokinių, pagrindiniu – 47,5%, patenkinamu – 42,5%. Lyginant su praėjusiais mokslo metais pažangumas kilo 1,2%.5-8 klasių mokinių pažangumas 2019/2020 m.m. nuo 7,03 kilo iki 7,48; kilo 0,45 balo;I g. – IV g. klasių nuo 7,84 krito iki 7,53 balų; – sumažėjo 0,31 balo. Bendras pažangumo vidurkis kilo 0,2 balo (2,7%).Mokinių individuali pažanga lyginant 2019/2020 m.m. ir 2020/2021 m.m. I pusmetį pradiniame ugdyme 47,5% mokinių kilo, 27,5% - nepakito, 25% - nukrito; 6-8 klasių mokinių – nukrito 93%, kilo – 7%; I – IV g. klasių mokinių kilo 25%, 5% - nepakito, 70% - krito. Mokytojų tarybos posėdžio 2021-01-18 protokolas Nr.2. |
| 1.2. Įvertinti pedagogų, direktoriaus pavaduotojo ugdymui veiklą už 2019 metus. | Mokyklos vadovas ir darbuotojas aptaria darbuotojo vykdytą veiklą, kvalifikacijos tobulinimą, įvertina ir įsivertina, priima abipusius siūlymus tolesnei veiklai tobulinti. | Metinio mokytojo/pedagogo (veiklos vertinimo) pokalbio formos; (Darbuotojų vertinimo pokalbiu tvarkos aprašo priedas Nr.4.) | 2020 metų sausio-vasario mėnesiais buvo įvertintas kiekvienas mokyklos pedagogas, direktoriaus pavaduotoja ugdymui. Išskirtos pedagogų veiklos stiprybės, numatytos priemonės profesinei ūgčiai, ugdymo kokybei gerinti.(Metinio mokytojo (veiklos vertinimo) pokalbio formos). |
| 1.3. Inicijuoti parengti gimnazijos 2021-2024 metų strateginį veiklos planą. | Sudarytas strateginio veiklos plano rengimo planas, pasiskirstyta atsakomybe analizuojant ir apibendrinant gimnazijos vykdomas veiklas, numatant prioritetus, tobulintinas sritis. | Parengtas gimnazijos 2021-2024 metų strateginis veiklos planas. | Sudaryta darbo grupė strateginiam planui 2021-2024 metams parengti (direktoriaus įsakymas 2020-10-27 Nr. V -126).Strateginio plano 2021-2024 metams aptarimas mokytojų tarybos posėdyje 2020-12-09, protokolas Nr.16. Strateginio plano aptarimas, pritarimas gimnazijos tarybos posėdyje 2021-01-19, protokolas Nr.1. Strateginio plano 2021-2024 metams pristatymas visuotiniame nuotoliniame tėvų susirinkime 2021-01-28. Strateginio plano 2021-2024 metams pateikimas suderinimui Pagėgių savivaldybės administracijos direktoriui 2021-01-29. |
| 1.4. Inicijuoti gimnazijoje Geros mokyklos požymių nustatymą, numatyti prioritetus, tobulintinas sritis. | Gimnazijos bendruomenė sueigos metu nustatys 9 stipriausius Geros mokyklos požymius, parengs ,,Traukinio galerijoje“ ekspoziciją. | Numatytos tobulintinos veiklos kryptys, išryškintos stiprybės sudarys galimybę mokyklos bendrakūrai, aukštesniems pasiekimams. | 2020-01-29 visuotiniame gimnazijos bendruomenės susibūrime vykdytas gimnazijos kokybinis veiklos įvertinimas, išskirti 9 Geros mokyklos požymiai: ,,Pasiekimai“, ,,Gyvenimas mokykloje“, ,,Ugdymasis: atviras ir patirtinis“, ,,Asmeninis tobulėjimas“, ,,Besimokanti organizacija“, ,,Pasidalyta lyderystė“, ,,Ugdymosi aplinka“, ,,Įsipareigoję vietos bendruomenė ir steigėjas“, ,, Ugdymas pagal poreikius ir galimybes“. 2019/2020 m.m. mokinių lankomumas pagerėjo 32%, pažangumas kilo 0,2 balo. Gerai įvertintas gimnazijos mikroklimatas. |
| 1.5. Inicijuoti surengti Respublikinę metodinę konferenciją. | Kolegialus mokymasis, bendradarbiavimas su kolegomis iš kitų mokyklų sustiprins turimas kompetencijas, įgalins kiekvienam mokyklos pedagogui siekti aukštesnės ugdymo kokybės, gimnazija viešinama platesniu aspektu. | Suorganizuota Respublikinė metodinė konferencija ,,Mokymo(si) sėkmė pamokoje“ | Jurbarko rajono švietimo centro pažyma Nr. K4-36. 2020 m. vasario 18 d. organizuota respublikinė mokytojų metodinė konferencija.Dalyvių atsiliepimai, konferencijos pranešimai, nuotraukos, straipsniai patalpinti internetinėje svetainėje ,,Debesų klasė“. ( Dalyvių sąrašas, 156 dalyviai) |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
|  |  |

**3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Inicijavau paskirstyti mokytojams kontaktines ir nekontaktines valandas. | Iki 2020 m. rugpjūčio 29 d. kiekvienam mokytojui paskirstytos kontaktinės valandos, aptartos nekontaktinės valandos funkcijoms, susijusioms su kontaktine veikla ir veikla bendruomenei. Iki 2020-09-28 apskaičiuotas kiekvienam mokytojui etato dydis, su visais pedagoginiais darbuotojais pasirašytos atnaujintos Darbo sutartys. |
| 3.2. Inicijavau ir pasirūpinau mokyklos valgyklos inventoriaus atnaujinimu. | Nupirktas šaldytuvas, svarstyklės, maisto paruošimo inventorius. |
| 3.3. Inicijavau ugdymo(si) aplinkų atnaujinimą, tobulinimą. | Mokykla dalyvauja tęstiniame respublikiniame konkurse ,,Ugdymosi aplinkų kūrimas“. “ 2020 metais antrąkart tapo šio konkurso nugalėtoja. Ugdymo(si) procesui tobulinti vykdomas projektas ,,Amžinasis sodas“. |
| 3.4. Inicijavau ir pasirūpinau informacinių technologijų inventoriaus atnaujinimu. |  Įsigyti 7 personaliniai kompiuteriai informatikos kabinetui atnaujinti, 1 vaizdo projektorius, 5 Web kameros+ausinės, 3 spausdinimo-kopijavimo aparatai, 4 planšetės.  |
| 3.5. Inicijavau gimnaziją dalyvauti tarptautiniame projekte ,,Europos Parlamentas“ | 2020 metais gimnazija tapo Europos Parlamento Ambasadore.Veikla atsispindi gimnazijos internetinėje svetainėje vilkyskiugimnazija.lt.   |
| 3.6. Inicijavau kryptingą pedagogų profesinį tobulėjimą. | 2020-12-21 atestuota pradinio ugdymo mokytoja, direktoriaus įsakymu 2020-12-28 Nr. P - 60 patvirtinta pradinio ugdymo mokytojo metodininko kvalifikacinė kategorija. 2020-12-09 mokytojų tarybos posėdyje, protokolas Nr.16 ir gimnazijos tarybos posėdyje 2020-12-10, protokolas Nr.8, pristatyta pedagogų profesinio tobulėjimo ataskaita už 2020 metus. Kiekvienas mokyklos mokytojas vidutiniškai per 2020 metus kėlė savo kvalifikaciją 66 valandas, t.y. 11 dienų.  |
| 3.7. Inicijavau ir teikiau prašymą Pagėgių savivaldybės merui dėl priešmokyklinio ugdymo pedagogo pilno etato įvedimo gimnazijoje. |  2020-09-21 prašymas r.2-93 Pagėgių savivaldybės merui dėl pilno etato įvedimo priešmokyklinio ugdymo pedagogui. Direktoriaus įsakymu 2020-10-07 Nr. P- 46 patvirtintas 1 priešmokyklinio ugdymo pedagogo etatas, 30 savaitinių valandų priešmokyklinio ugdymo modelis.  |
| 3.8. Inicijavau nuoseklų nuotolinio mokymo(si) stebėjimą, analizavimą, situacijos vertinimą, sprendimų priėmimą. | Atlikti anketiniai tyrimai dėl nuotolinio mokymo(si) situacijos gimnazijoje, analizuotos ir nustatytos sėkmės ir nesėkmės, priimti sprendimai mokymo(si) nuotoliniu situacijai gerinti. Mokiniai pagal poreikį aprūpinti informacinių technologijų priemonėmis, teikta mokymosi pagalba. Pagal situaciją buvo keičiamas tiesioginių pamokų nuotoliniu būdu skaičius. Nuolat didinamas. 2020-11-16 patvirtintas pamokų tvarkaraštis (naujausia redakcija), 80% visų pamokų vykdomas sinchroninis mokymas. (Anketinių apklausų rezultatų aptarimas vyko mokytojų tarybos posėdžiuose 2020-04-09, protokolas Nr.2; 2020-05-18, protokolas Nr. 3; 2020-06-22, protokolas Nr.6; gimnazijos tarybos posėdyje 2020-12-10, protokolas Nr.8).Direktoriaus įsakymu patvirtintos nuotolinio mokymo(si) tvarkos 2020-03-17 Nr. V – 49, 2020-10-27 Nr. V – 133; darbo tvarka 2020/2021 m.m. esant COVID-19 grėsmei 2020-08-31 įsakymas Nr. V – 88; parengti įsakymai dėl ugdymo proceso vykdymo karantino laikotarpiu 2020-11-05 Nr. V – 136, 2020-11-25 Nr. V – 146. |
| 3.9. Inicijavau ir pristačiau gimnazijos bendruomenei Gimnazijai skirtų lėšų panaudojimo ataskaitą už 2019 metus. | Gimnazijos tarybos posėdžio protokolas 2020- 02- 28 Nr.2, (priedas Nr.2) |
| 3.10. Asmeninių bendrųjų kompetencijų tobulinimas. | Respublikinėje konferencijoje skaičiau pranešimą ,,Kelią į sėkmę (ne)reikia remontuoti?“. Buvau savivaldybės Lyderių laikas 3 komandos narė. Baigiau neformaliosios švietimo lyderystės programos modulį ,,Lyderis mokymosi vedlys“ (Nr.LL3-20/20384). Tapau mokyklų įsivertinimo sistemos konsultantu (NR.09.2.1.-ESFA-V-706-03-0001). Dalyvavau mokymuose ,,Pasirengimas kompetencijų vertinimui ir vadovavimo meistriškumo lavinimas (Nr. MM-2667). Tobulinau profesines bei bendrąsias kompetencijas dalyvaudama mokymuose, seminaruose, respublikinėse konferencijoje. Patobulinau savęs pažinimo, emocinio-socialinio ugdymo, empatijos, įtraukiojo ugdymo organizavimo, darbo santykių mokykloje, krūvio mažinimo nuotolinio mokymo(si) metu kompetencijas. Teikiau rekomendacijas mokytojams, kaip palengvinti darbą dirbant nuotoliniu būdu. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:1 – nepatenkinamai;2 – patenkinamai;3 – gerai;4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4+ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4+ |
| 5.3. Lyderystės ir vadovavimo efektyvumas | 1□ 2□ 3□ 4+ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3+ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4+ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Užduotys įvykdytos ir viršijo kai kuriuos sutartus vertinimo rodiklius | Labai gerai + |
| 6.2. Užduotys iš esmės įvykdytos pagal sutartus vertinimo rodiklius | Gerai  |
| 6.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 6.4. Užduotys neįvykdytos pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1.,,Kaip sumažinti mokytojų darbo krūvį dirbant nuotoliniu būdu?“ |
| 7.2. Tobulinti informacinių technologijų naudojimo kompetencijas. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Inicijuoti mokymosi pagalbos teikimo mokiniams efektyvios sistemos sukūrimą, jos vykdymą.  | 1-4 klasėse 1% padidinti aukštesniu lygiu besimokančių mokinių skaičių;5-8 klasėse 1% padidinti asmeninę mokinio mokymosi pažangą;I-IV g. klasėse padidinti 1% asmeninę mokinio mokymosi pažangą.Patobulinti mokinių individualios pažangos stebėjimo, fiksavimo, pagalbos teikimo tvarkos aprašus.Vaiko gerovės komisijos priskirtiems mokiniams, dėl mokymosi ne namų aplinkoje, užtikrinti kokybišką nuotolinį mokymą(si) mokykloje. | Palyginami 2020 ir 2021 metų mokymosi rezultatai; individualios mokinio pažangos pasiekimų lyginamoji analizė 2020/2021 m.m. ir 2021/2022 m.m. I pusmečio.Gimnazijos direktoriaus įsakymu patvirtintas mokinių individualios pažangos stebėjimo, fiksavimo, pagalbos teikimo tvarkos aprašas. |
| 8.2. Vadovaujantis parengtu gimnazijos darbuotojų veiklos vertinimo tvarkos aprašu, direktoriaus įsakymas 2018-03-12 Nr. V – 66; įvertinti pedagogų, direktoriaus pavaduotojo ugdymui veiklą už 2020 metus. | Mokyklos vadovas ir darbuotojas aptaria darbuotojo vykdytą veiklą, kvalifikacijos tobulinimą, įvertina ir įsivertina, priima abipusius siūlymus tolesnei veiklai tobulinti. | Metinio mokytojo/pedagogo (veiklos vertinimo) pokalbio formos; (Darbuotojų vertinimo pokalbiu tvarkos aprašo priedas Nr.4.) |
| 8.3. Inicijuoti gimnaziją dalyvauti tarptautiniame projekte ,,STE(A)M ugdymas“ | Priešmokyklinio, pradinio ugdymo pedagogai ugdysis įtraukiojo ir integralaus ugdymo kompetencijas. Gerės mokinių mokymosi pažangumas, tobulės bendraujant ir bendradarbiaujant, inovatyvus būdas mokinius sužadins ieškoti, atrasti, analizuoti, sisteminti. Tobulės mokinių mokymosi kompetencijos. | STEAM ugdymo veiklos planas. Veiklų pristatymas mokyklos internetinėje svetainėje ,,Debesų klasė“. Veiklų rezultatų pristatymas gimnazijos mokytojų metodinėse dienose. Mokinių mokymosi pasiekimų lyginamoji analizė už 2020/2021 m.m. ir 2021/2022 m.m. I pusmetį.  |
| 8.4. Inicijuoti parengti Mokytojų ir pagalbos mokiniui specialistų 2021-2023 metams perspektyvinę atestacijos programą. | Metodinė taryba ištirs mokytojų ir pagalbos mokiniui specialistų poreikį kelti kvalifikacinę kategoriją, teiks pasiūlymus dėl mokytojų, pagalbos mokiniui specialistų aukštesnės kvalifikacijos įgijimo. (Mokytojai skatinami kelti savo turimą kvalifikacinę kategoriją.) Rengs perspektyvinę atestacijos programą 2021-2023 metams. Mokytojams, pagalbos mokiniui specialistams sudaromos galimybės kelti kvalifikacinę kategoriją. | Parengta ir patvirtinta perspektyvinė atestacijos programa 2021-2023 metams. |
| 8.5. Inicijuoti įgyvendinti parengtą gimnazijos veiklos priemonių planą po vykdyto Pagėgių savivaldybės administracijos audito. | Atlikus Pagėgių savivaldybės administracijos auditą ,,Inventorizacijos atlikimo Pagėgių savivaldybės biudžetinėse įstaigose vertinimo“, parengtas tobulinimo planas, patvirtintas direktoriaus įsakymu 2021-01-14 Nr. V – 7. Įgyvendintas priemonių planas iki 2021-12-29. | Pakoreguotas direktoriaus įsakymas dėl inventorizacijos atlikimo. Pateikti pasiūlymai mokyklos vadovui dėl inventoriaus nurašymo. Pakoreguoti inventorizacijos aprašai. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Metinio pokalbio su mokytojais/pedagogais konfidencialumas, adekvatus vertinimas, mokytojų/pedagogų neigiamas požiūris. |
| 9.2. Siekiant aukštesnių mokinių mokymosi pasiekimų galimi trukdžiai (Covid-19, gripo epidemijos, daugėja mokinių su pritaikytomis ar individualizuotomis programomis). |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:** Gimnazijos tarybos sprendimu direktoriaus metinė veikla įvertinta labai gerai.

Pagrindimas – Gimnazijos tarybos posėdžio 2021-02-03 protokolas Nr.2

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ ­­­­­­­­­­­­­\_\_\_\_\_\_\_\_\_\_\_\_\_

(mokykloje – mokyklos

 tarybos (parašas) (vardas, pavardė) (data)

įgaliotas asmuo, švietimo

 pagalbos įstaigoje –

savivaldos institucijos įgaliotas asmuo /

 darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos

 savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_labai gerai\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data **)**